stanford-oval/wikipedia huggingface dataset:
Sylvia Lopez

Sylvia Lopez.
Sylvia Lopez (oikealta nimeltään Helga Tatiana Bernt, 10. marraskuuta 1933 Pariisi – 20. marraskuuta 1959 Pariisi) oli ranskalainen elokuvanäyttelijä.
Sylvia Sinclairiksi nimensä muuttanut näyttelijä työskenteli aluksi Voguen ja Jacques Fathin muotihuoneen mallina. Hänen ensimmäinen elokuvansa oli André Berthomieun ohjaama Cinq millions comptant vuonna 1956. Lyhyeksi jääneen uransa aikana Lopez työskenteli myös Italiassa esiintyen muun muassa Viktor Tourjansky Verisessä valtaistuimessa (Erode il grande) ja Pietro Franciscin Herkuleessa ja Lyydian kuningattaressa (molemmat 1959). Näyttelijä kuoli leukemiaan Michel Boisrondin elokuvan Tanssitko kanssani? (Voulez-vous danser avec moi?, 1959) kuvausten aikana.
Sylvia Lopez oli naimisissa säveltäjä Francis Lopezin kanssa.
Southern Cross Rally

|  Southern Cross Rally |
| --- | --- |
Ensimmäinen tapahtuma:  1966
Viimeisin tapahtuma:  1980
Barry Ferguson ja Dave Johnson Holdenilla vuonna 1970.
Southern Cross Rally oli AMSAGin järjestämä australialainen rallikilpailu, jota ajettiin vuodesta 1966 vuoteen 1980.
Kilpailu oli viimeisinä vuosinaan kandidaatti silloin tuoreeseen rallin MM-sarjaan. Osa samoista teistä oli käytössä myöhemmin Australian rallissa.
Kilpailulle haettiin selkeästi australialaista nimeä ja nimeen vaikutti tähdistö Etelän risti, joka on näkyvissä vain eteläisellä pallonpuoliskolla. Australiassa oli myös ollut vastaavasti nimetty purjehduskilpailu.
Kilpailu ei käyttänyt erikoiskokeita ennen vuotta 1977 ja sitä ennen kilpailu ajettiin avoimilla teillä, joita ei suljettu kilpailua varten. Vuonna 1977 käyttöön otettiin erikoiskokeet FIA Drivers Cupin sääntöjen myötä ja kilpailusta oli ajettava täydet sata prosenttia jotta merkittiin maaliin tulleeksi. Myös sakkoaikoja annettiin tavoiteaikojen ylittämisestä.
Voittajat

| Vuosi | Kuljettaja | Kartanlukija | Auto |
| --- | --- | --- | --- |
| 1966 | H.Firth | G.Hoinville | Cortina GT |
| 1967 | B.Ferguson | D.Johnson | VW Beetle |
| 1968 | J.Keran | P.Meyer | Volvo |
| 1969 | A.Cowan | D.Johnson | Austin 1800 |
| 1970 | B.Ferguson | D.Johnson | Torana XU-1 |
| 1971 | C.Bond | G.Shepheard | Torana XU-1 |
| 1972 | A.Cowan | J.Bryson | Galant |
| 1973 | A.Cowan | J.Bryson | Lancer |
| 1974 | A.Cowan | J.Bryson | Lancer |
| 1975 | A.Cowan | F.Gocentas | Lancer |
| 1976 | A.Cowan | J.Bryson | Lancer |
| 1977 | R.Aaltonen | J.Beaumont | Datsun 710 |
| 1978 | G.Fury | M.Suffern | Datsun Stanza |
| 1979 | G.Fury | M.Suffern | Datsun Stanza |
| 1980 | R.Dunkerton | J.Beaumont | Datsun Stanza |
Lähde:
Aiheesta muualla

Historic Rally Event (englanniksi)
Sylvia Moy

Sylvia Rose Moy (1938 – 15. huhtikuuta 2017 Dearborn, Michigan) oli yhdysvaltalainen lauluntekijä, joka tunnettiin ennen kaikkea Motown-yhtiön taustavaikuttajana.
Moy varttui Detroitissa yhdeksänlapsisessa perheessä ja sai koulutuksen klassiseen pianonsoittoon. 1960-luvulla hän pääsi Motown Recordsille tuottajaksi ja lauluntekijäksi. Hän kirjoitti Henry Cosbyn kanssa Stevie Wonderille kappaleet ”Uptight (Everything’s Alright)” ja ”My Cherie Amour”. Myös Marvin Gayen vuoden 1965 hitti ”It Takes Two” on hänen kirjoittamansa. Myöhemmällä urallaan hän muun muassa sävelsi tunnusmusiikin televisiosarjoihin Blossom, The Wonder Years ja Growing Pains.
Moy sai 20 Broadcast Music Incorporatedin BMI Awardia ja oli kuudesti Grammy-ehdokkaana. Hänet valittiin vuonna 2006 Songwriters Hall of Fameen.
South Dennis

South Dennis voi viitata ainakin seuraaviin paikkakuntiin:
South Dennis, kylä Massachusettsissa
South Dennis, kylä New Jerseyssä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”South Dennis”, voi hakea sivunnimihaulla, laajalla sivunnimihaulla tai tekstihaulla.
Spread Your Wings

| ”Spread Your Wings” Queen |
| --- | --- | --- |

Singlen tiedot
 Albumilta: News of the World
 Julkaistu: 10. helmikuuta 1978
 Tuottaja(t): Queen, Mike Stone
 Tyylilaji: rock, hard rock
 Kesto: 04.32
 Levy-yhtiö: EMI
Listasijoitukset
  26. (1. huhtikuuta 1978)    29.    34. (25. helmikuuta 1978)
Queenin muut singlet
| ”We Are the Champions / We Will Rock You” 1977 | ”Spread Your Wings” 1978 | ”It’s Late” 1978 |
Spread Your Wings on Queen-yhtyeen esittämä kappale vuoden 1977 albumilta News of the World. Sitä on pidetty yhtenä parhaista basisti John Deaconin Queenille kirjoittamista kappaleista. Sen sanoitukset kertovat Sammy-nimisestä unelmoijasta, joka estelyistä huolimatta tarttuu aseisiin. Kappaleen kertosäe puolestaan on kohdistettu kaikille unelmoijille: Spread your little wings and fly away/Fly away, far away/Pull yourself together ‘cause you know you should do better/That’s because you’re a free man. Sävellyksellisesti kappale on sekoitus keskitempoista, tunteellista melodiaa ja kertosäkeen raskaita kitaroita.
Kappale julkaistiin singlenä 10. helmikuuta 1978 Britanniassa sekä suurimmassa osassa Manner-Euroopan valtioita, mutta jätettiin julkaisematta Yhdysvalloissa ja Japanissa. Kappale ylsi Britanniassa listasijalle 34, mitä pidettiin pettymyksenä. Myös Record Mirror -lehti otti singlen vastaan nihkeästi ja uskoi kappaleen olevan kohdistettu ”yhtyeen uusille kuuntelijoille, joita tuskin kuitenkaan on olemassakaan”. ”Spread Your Wings” muodostui kuitenkin suosituksi livenumeroksi yhtyeen konserteissa.
”Spread Your Wingsista” kuvattiin myös tammikuussa 1978 promovideo, samana päivänä ”We Will Rock You” -kappaleen videon kanssa.
Kappaleet

A-puoli
Spread Your Wings – 4.30 (säv. John Deacon)
B-puoli
Sheer Heart Attack – 3.25 (säv. Roger Taylor)
Sten Nilsinpoika Bielke nuorempi

Sten Nilsson Bielke (1674).
Sten Nilsinpoika Bielke nuorempi (Sten Nilsson Bielke; 1624–1684) oli ruotsalainen virkamies. Hän oli amiraali ja valtaneuvos vuodesta 1657, valtiovarainhoitaja vuodesta 1672, Etelä-Suomen laamanni vuodesta 1673. Bielke vastusti valtakunnankansleria ja holhoojahallituksen ranskalaismielistä johtajaa Magnus Gabriel De la Gardieta sekä tämän ajamaa Ruotsin ja Ranskan liittolaisuutta, joka kuitenkin solmittiin 1672.
South Fulton

South Fulton voi tarkoittaa seuraavia:
South Fulton, kaupunki Georgian osavaltiossa, Yhdysvalloissa
South Fulton, kaupunki Tennesseen osavaltiossa, Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”South Fulton”, voi hakea sivunnimihaulla, laajalla sivunnimihaulla tai tekstihaulla.
Suomen Lehdistö

Suomen Lehdistö on media-alaa käsittelevä aikakauslehti, jota julkaisee Uutismedian liitto. Lehti ilmestyy kahdeksan kertaa vuodessa. Sen neljäs numero on erikoisnumero, joka sisältää muun muassa sanomalehtien myyntilukuja, yhteystiedot, levikit, sekä muita tilastoja. Lehden päätoimittaja on Riikka Virranta.
Suomen Lehdistö käsittelee muun muassa media-alan tulevaisuutta, journalismia, uusia ansaintamalleja sekä alan tutkimusta ja kehitystä.
Lehti lakkaa ilmestymästä paperille painettuna vuoden 2024 alusta lähtien. Kestotilauksena paperilehden hinta on ollut 112 euroa vuodessa, mutta verkossa sen artikkelit ovat olleet luettavissa ilmaiseksi. Paperiversion vähentyneen kysynnän vuoksi lehti ilmestyy jatkossa vain verkossa ja uutiskirjeinä, paitsi paperisena kerran vuodessa julkaistava tilastonumero.
Aiheesta muualla

Suomen Lehdistön verkkosivut
Uutismedian liitto
Slovenian NUTS-aluejako

Slovenian jakautuminen NUTS2- ja NUTS3-tasoihin.
Slovenian NUTS-aluejako on kolmetasoinen kansainvälisiin tilastointitarkoituksiin kehitetty aluejako. Slovenialla ei ole NUTS1-tasoa. Slovenia jakautuu NUTS2-tasolla kahteen alueeseen ja NUTS3-tason muodostavat 12 aluetta.
NUTS-alueet on jaettu seuraavan taulukon mukaan:
| NUTS 1 | NUTS 1 | NUTS 2 | NUTS 2 | NUTS 3 | NUTS 3 | NUTS 3 |
| --- | --- | --- | --- | --- | --- | --- |
| SI0 | Slovenia | SI01 | Vzhodna Slovenija (Itä-Slovenia) | SI031 | Pomurska |  |
| SI0 | Slovenia | SI01 | Vzhodna Slovenija (Itä-Slovenia) | SI032 | Podravska |  |
| SI0 | Slovenia | SI01 | Vzhodna Slovenija (Itä-Slovenia) | SI033 | Koroška |  |
| SI0 | Slovenia | SI01 | Vzhodna Slovenija (Itä-Slovenia) | SI034 | Savinjska |  |
| SI0 | Slovenia | SI01 | Vzhodna Slovenija (Itä-Slovenia) | SI035 | Zasavska |  |
| SI0 | Slovenia | SI01 | Vzhodna Slovenija (Itä-Slovenia) | SI036 | Posavska (2015–) Spodnjeposavska (–2014) |  |
| SI0 | Slovenia | SI01 | Vzhodna Slovenija (Itä-Slovenia) | SI037 | Jugovzhodna Slovenija |  |
| SI0 | Slovenia | SI01 | Vzhodna Slovenija (Itä-Slovenia) | SI038 | Primorsko-notranjska (2015–) Notranjsko-kraška (–2014) |  |
| SI0 | Slovenia | SI02 | Zahodna Slovenija (Länsi-Slovenia) | SI041 | Osrednjeslovenska |  |
| SI0 | Slovenia | SI02 | Zahodna Slovenija (Länsi-Slovenia) | SI042 | Gorenjska |  |
| SI0 | Slovenia | SI02 | Zahodna Slovenija (Länsi-Slovenia) | SI043 | Goriška |  |
| SI0 | Slovenia | SI02 | Zahodna Slovenija (Länsi-Slovenia) | SI044 | Obalno-kraška |  |
Sopurghan

| Sopurghan Sipūrḡān |
| --- | --- |
 Sopurghan
 Koordinaatit: 37°45′09″N, 45°11′56″E 
Valtio:   Iran
Maakunta:  Länsi-Azerbaidžan
Šahrestân:  Urmia
Infobox OKVirheellinen NIMI-arvo: 
Sopurghan (pers. ‏سپورغان‎, Sopurġān) eli nykyarameaksi Sipūrḡān on pieni kylä Iranin Länsi-Azerbaidžanin maakunnassa lähellä Urmiajärveä ja Urmian kaupunkia. Aikanaan assyrialaisten asuttama miltei parin tuhannen asukkaan kylä taantui ensimmäisen maailmansodan seurauksena. ja nykyisin sen asukkaita on muutamia satoja.
Maantiede

Sopurghan sijaitsee Iranin Länsi-Azerbaidžanin maakunnassa Urmian tasangolla Nazlujoen varrella. Urmiajärveen idässä on matkaa noin 2 kilometriä ja Urmian kaupunkiin lounaassa noin 26 kilometriä.
Historia

Sopurghanin nimi on mahdollisesti peräisin assyrialaisilta ja viittaa sen asemaan (Urmia)järven vieressä. Toisaalta nimen on ehdotettu olevan taustaltaan iranilainen. Tässä teoriassa nimi on johdettu termistä sopur, joka viittaa teiden puhdistuksessa vastuussa olevaan tahoon. Paikka tunnetaan historiallisista lähteistä nimeltä ensi kertaa Mar Abdiso IV:n kirjeessä paavi Pius IV:lle vuonna 1562. Paikka mainitaan uudelleen kirjeessä lahjoituksesta Mar Maryamin kirkolle Jerusalemissa vuonna 1612. Historiallisten mainintojen ohella paikalta on tehty arkeologisia löytöjä. Esimerkiksi sen hautausmaalta on löydetty merkkejä kylän olemassaolosta jo vuonna 668  jaa.
Sopurghan oli Idän kirkon hiippakunnan istuin, jonka alaisuuteen kuului Nazlujoen varren muita assyrialaisia kyliä. 1800-luvulla kylässä alkoi vaikuttaa lähetyssaarnaajia Yhdysvalloista ja sinne perustettiin esimerkiksi uusia kouluja. Heitä seurasivat monet muut lähetyssaarnaajat eri kristillisistä suuntauksista. Venäläisortodoksinen tutkimus assyrialaisista kylistä vuonna 1862 kirjasi paikalla olleen kaksi pappia ja 172 perhettä. Anglikaaninen ryhmä kirjasi vuonna 1876 150 perhettä ja yhden papin. Vuosisadan lopulla humattava osa alueen assyrialaisista oli omaksunut venäläisortodoksisuuden.
Vuonna 1890 Sopurghanin asukasluku oli noin 1 800. Kylässä asui tuolloin myös pieni joukko armenialaisia. Ensimmäinen maailmansota osoittautui tuhoisaksi kylälle. Paikalliset pakenivat kodeistaan ja noin puolet paikallisista kuoli nälkään. Paenneet päätyivät muuttamaan etenkin Venäjälle ja Yhdysvaltoihin. Venäjälle muuttaneet asettuivat etenkin Georgiaan ja Armeniaan, joissa oli assyrialainen yhteisö jo entuudestaan.
Väestö

Sopurghan on nykyisin hyvin pieni kylä. Vuonna 1966 sen asukasluku oli 250 ja vuonna 1950 vielä 338.
Sopurghanilaisia muuttajia Yhdysvaltoihin asettui etenkin Chicagoon, jossa aloitettiin kylän perinteeseen liittyvää järhjestötoimintaa.
Paikallisen rakennuksen ulkosivua nykyisin.
Suomen Las Vegas

| Suomen Las Vegas |
| --- | --- |
Tyyli:  viihde
Pääosissa:  Mikko Kivinen ja Johanna Pirttilahti (juontajat)
Alkuperämaa:   Suomi
Verkko:  Yle TV2
Esitetty:  7. helmikuuta 2009 – 2. toukokuuta 2009
Aiheesta muualla
IMDb
Suomen Las Vegas oli Yle TV2:lla lauantaisin keväällä 2009 esitetty suomenkielinen viihdeohjelma. Ohjelman juontajaparina toimivat Mikko Kivinen ja Johanna Pirttilahti. Vakiovieraina ja väliesiintyjinä nähtiin Jim Salabim (Heikki Silvennoinen) ja Miss Nevada (Pia Bos). Myös yleisöstä oli mukana kolme VIP-vierasta.
Suomen Las Vegasissa esiintyi ulkomaalaisia ja suomalaisia taikureita, ajatustenlukijoita, akrobaatteja sekä tekniikkamestareita, jotka esittävät ohjelmanumeroitaan studiossa. Ohjelmassa ovat vierailleet muun muassa ajatustenlukija Max Maven kahteen otteeseen ja yhdysvaltalainen taikuri Kevin James.
Aiheesta muualla

Ylen Suomen Las Vegas -sivut (Arkistoitu – Internet Archive)
Suomen Laulu – Heikki Klemetti levytyksiä vuosilta 1929–1947

| Suomen Laulu – Heikki Klemetti levytyksiä vuosilta 1929–1947 Suomen Laulu |
| --- | --- | --- |

Kokoelmalevyn tiedot
 Äänitetty : 1929–1947
 Julkaistu: 2006
 Tuottaja(t): Timo Wuori
 Tyylilaji: kuorolaulu
 Levy-yhtiö: Artie Music
Suomen Laulu – Heikki Klemetti levytyksiä vuosilta 1929–1947 on kokoelmalevy johon on koottu vanhoilta savikiekoilta Heikki Klemetin johtaman kuoron Suomen Laulu kuorolauluja.
Kappaleet

Ajan aallot
Auringon noustessa
Ave Maris Stella
Hyljätty
Kevätunta
Läksin minä kesäyönä käymään
Maamme
Me kyynelin sua muistelemme
Milloin Pohjolan nähdä saan
Min rastas raataa
Minä olen Ruuski Kuurtaneelta
Muistatko koskaan minua
Muisto
Oi kallis Suomenmaa
Ole kanssamme Jeesus
Psallat scholarum
Rauhaa kaipaan
Riemuitkaamme sydämestä
Saarella palaa
Sanctus
Sinikellot
Suomen laulu
Southwind Airlines

| Southwind Airlines |
| --- | --- |
 IATA: 2S  –  ICAO: STW 
Kutsukoodi:  MOON STAR
Perustettu:  2022
Laivaston koko:  12
Kotipaikka:  Antalya, Turkki
Yhtiön sivut:  southwindairlines.com
Southwind Airlines (IATA: 2S, ICAO: STW, kutsukoodi: MOON STAR) on turkkilais-venäläisessä omistuksessa oleva turkkilainen lentoyhtiö, jonka kotipaikka on Antalya.
Historia

Southwind Airlines perustettiin alkuvuodesta 2022. Sen tarkoitus oli paikata Turkin ja Venäjän väliseen lentoliikenteeseen jäänyt aukko, joka syntyi venäläisten lentoyhtiöiden vähennettyä lentojaan Venäjän hyökkäyksen Ukrainaan ja siitä seuranneiden pakotteiden jälkeen. Se pyrki siten vähentämään venäläisturistien katoa Turkista sodan seurauksena. Se sai toimiluvalleen Turkin ilmailuviranomaisilta alustavan hyväksynnän kesäkuussa 2022 ja aloitti kaupalliset lennot Turkin ja Venäjän välillä 12. elokuuta.
Kytkökset Venäjälle

Saksalaisen Bild-lehden joulukuussa 2023 julkaiseman artikkelin mukaan Puolan viranomaiset pitävät hyvin todennäköisenä, että Southwind Airlines osallistuu Venäjän ja Valko-Venäjän hybridioperaatioon, jossa maat ohjaavat pakolaisia Euroopan unionin rajalle. Sen rooli operaatiossa on lennättää pakolaisia edullisesti Turkista Venäjälle ja Valko-Venäjälle, josta nämä jatkavat tai ohjataan jatkamaan matkaansa Euroopan unionin alueelle. Yhtiö aloitti 23. joulukuuta lennot Istanbulista Minskiin. Matkan hinta on 195 euroa, kun salakuljettajat ovat pyytäneet matkasta tuhansia euroja. Toisin kuin pakotteiden alaiset venäläiset ja valkovenäläiset lentoyhtiöt, Turkkiin rekisteröity Southwind saa lentää lyhyempää reittiä EU-maiden ilmatilan kautta.
Southwind Airlinesin on myös epäilty kiertävän Venäjän vastaisia pakotteita. Sen omistaa eri tytäryhtiöiden kautta venäläinen matkatoimisto Pegas Touristik. Sen henkilökunnasta suuren osan väitetään olevan peräisin venäläiseltä Nordwind Airlinesilta. Sen lentokoneista kaksi oli ennen yhtiölle tuloaan Nordwind Airlinesin käytössä ja toiset kaksi oli tarkoitus toimittaa Nordwindille, mutta toimitus siirrettiin sen sijaan Southwindille.
Yhtiön verkkosivujen mukaan suunnitelmissa on lentoja Turkista Helsinkiin vuoden 2024 huhtikuusta syksyyn asti, mutta Traficomin mukaan liikennöintiluvan saaminen Suomeen ei ole kovin todennäköistä, jos tiedot yhtiön taustoista pitävät paikkansa. Suomi epäsi yhtiöltä pääsyn ilmatilaansa 25. maaliskuuta 2024, ja koko EU:n osalta päätös tuli voimaan 28. maaliskuuta 2024.
Laivasto

Joulukuussa 2023 Southwind Airlinesin laivastoon kuului 12 lentokonetta, joiden keski-ikä oli 11,5 vuotta.
2 Airbus A321-200
1 Airbus A321neo
2 Airbus A330-200
3 Boeing 737 MAX 8
3 Boeing 777-300
1 Boeing 777-300ER
Aiheesta muualla

Kuvia tai muita tiedostoja aiheesta Southwind Airlines Wikimedia Commonsissa
Southwind Airlinesin kotisivut (englanniksi)
Southwind Airlinesin Airbus A330-200 vuonna 2022.
Sonic Rush

| Sonic Rush |
| --- | --- |
 Sonic Rush
Kehittäjä:  Sonic Team Dimps
Julkaisija:  Sega
Jakelija:  Nintendo eShop
Tuottaja:  Yūji Naka
Suunnittelija:  Yuji Uekawa
Säveltäjä:  Hideki Naganuma
Pelisarja:  Sonic Rush
Julkaistu:  NA 15. marraskuuta 2005PAL 18. marraskuuta 2005JP 23. marraskuuta 2005
Lajityyppi:  Tasohyppely, toiminta
Pelimuoto:  Yksinpeli, Moninpeli
Ikäluokitus:  ESRB: E  Virheellinen ESRB-arvo PEGI: 3
Alusta:  Nintendo DS
Jakelumuoto:  Nintendo DS pelimoduuli
Lisää peliartikkeleitaVideopelien teemasivulla
Infobox OK   : 
Sonic Rush (jap. ソニック・ラッシュ, Sonikku Rasshu) on Sonic Teamin ja Dimpsin kehittämä sekä Segan vuonna 2005 julkaisema Sonic the Hedgehog-pelisarjan tasohyppelypeli Nintendo DS:lle. Se julkaistiin Pohjois-Amerikassa 15. marraskuuta, PAL-maissa 18. marraskuuta ja Japanissa 23. marraskuuta 2005. Se on kaksiulotteinen peli, jossa on käytetty jonkin verran myös 3D-elementtejä, luoden 2.5D -efektiä. Pomotaistelut sekä Sonicin erikoistasot ovat kokonaan kolmiulotteisia. Pelin juoni seuraa pelisarjan uuden hahmon, Blaze the Catin sekä sarjan päähahmon, Sonic the Hedgehogin seikkailuja. He taistelevat vuorotellen Dr. Eggmanin kaksoisolentoa, Eggman Negaa vastaan tietyissä kohdissa pelin aikana. Tämä on Rumble Pak-peli Sonic the hedgehog-pelisarjassa.
Peli esiteltiin ensimmäistä kertaa nimellä Sonic DS E3 2004-messuilla ja vuotta myöhemmin E3 2005-messuilla nimellä Sonic Rush. Pelin 2.5D formaatti painottuu Sonic Teamin ideaan yhdistää 2D ja 3D pelit sarjassaan. Julkaisunsa jälkeen Sonic Rush sai hyvän vastaanoton kriitikoilta, jotka kiittelivät pelin musiikkia sekä samanlaisutta vanhojen pelien kanssa, mutta kritiikkiä aiheutti puolestaan sen nopeus kokonaisuudessaan. Pelille kehitettiin ja julkaistiin jatko-osa, Sonic Rush Adventure vuonna 2007.
Aiheesta muualla

Sonic Rush MobyGamesissa (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sonic Rush
Käännös suomeksi
Stiff Upper Lip (kappale)

| ”Stiff Upper Lip” AC/DC |
| --- | --- | --- |

Singlen tiedot
 Albumilta: Stiff Upper Lip
 B-puoli: ”Hard as a Rock (Live), Ballbreaker (Live)”
 Äänitetty : 1999
 Julkaistu: 2000
 Formaatti: CD
 Tekijä(t): Angus Young  Malcolm Young
 Tuottaja(t): George Young, AC/DC
 Tyylilaji: hard rock, blues rock
 Kesto: 03.35
 Levy-yhtiö: Albert, EMI, Elektra
AC/DC:n muut singlet
| ”Cover You in Oil” 1995 | ”Stiff Upper Lip” 1999 | ”Safe in New York City” 1999 |
"Stiff Upper Lip" on rockyhtye AC/DC:n kappale. Kappale on yhtyeen Stiff Upper Lip -albumilla, ja sen sävelsivät Angus ja Malcolm Young. Kappale julkaistiin singlenä vuonna 2000 ja se pääsi Billboardin Hot Mainstream Rock Tracks -listalle. Kappale esitettiin Saturday Night Livessä 18. maaliskuuta 2000.
Kappaleet

Kaikki kappaleet säv. ja san. Angus Young ja Malcolm Young.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Stiff Upper Lip | 3.37 |  |  |  |  |  |  |  |
| 2. | Hard as a Rock (Live)  | 4.48 |  |  |  |  |  |  |  |
| 3. | Ballbreaker (Live)  | 4.38 |  |  |  |  |  |  |  |
Kokoonpano

Brian Johnson – laulu
Angus Young – soolokitara
Malcolm Young – kitara, taustalaulu
Cliff Williams – basso, taustalaulu
Phil Rudd – rummut
Käännös suomeksi
Sonic Runners

| Sonic Runners |
| --- | --- |
 Pelin virallinen logo
Kehittäjä:  Sonic Team
Julkaisija:  SEGA
Jakelija:  Google Play ja App Store
Tuottaja:  Takashi Iizuka
Säveltäjä:  Tomoya Ohtani
Pelisarja:  Sonic Runners
Pelimoottori:  Unity
Julkaistu:  JP helmikuu 2015 WW 25. kesäkuuta 2015
Lajityyppi:  tasohyppely, toimintapeli ja päättymätön juoksupeli (en)
Pelimuoto:  yksinpeli
Alusta:  iOS, Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Sonic Runners (jap. ソニック・ランナーズ, Sonikku Rannāzu) on Sonic Teamin kehittämä tasohyppelypeli. Pelin on julkaissut Sega älypuhelimille helmikuussa 2015.